|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

 Αθήνα, 21/2/2024

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταγγέλλει τη Διοίκηση του Ομίλου ΠΕΙΦΑΣΥΝ, για την απαράδεκτη στάση της, να απαγορεύσει να επιστρέψει στην εργασία του ο Πρόεδρος του σωματείου εργαζομένων του ομίλου ΠΕΙΦΑΣΥΝ και μέλος της διοίκησης της Ομοσπονδίας Εργαζομένων Φαρμάκου.

Ο συνάδελφος έπειτα από την δικαίωση του στα δικαστήρια για την άδικη, παράνομη και καταχρηστική του απόλυση, επέστρεψε για δουλειά αλλά η διοίκηση δεν του επέτρεψε την είσοδο ούτε στο πόστο του, ούτε στο γραφείο του σωματείου που βρίσκεται εντός της εταιρείας.

Φαίνεται πως αυτό που ενοχλεί την εργοδοσία είναι ο αγώνας των εργαζομένων και του σωματείου για την υπογραφή Επιχειρησιακής Σύμβασης με αυξήσεις στους μισθούς, 5νθήμερο, 8ωρο και κατοχύρωση θεσμικών δικαιωμάτων.

Το ΕΚΑ στηρίζει τον αγώνα των εργαζομένων για την υπογραφή ΣΣΕ και καλεί τη διοίκηση του Ομίλου ΠΕΙΦΑΣΥΝ να σεβαστεί την απόφαση του δικαστηρίου και να υλοποιήσει την απόφαση για την άμεση επιστροφή του συναδέλφου στην εργασία του.

**Το Δ.Σ.**